Хто не марыў у дзяцінстве трапіць на машыне часу ў будучае ці мінулае. Дзіцячая бібліятэка дала такую магчымасць кожнаму ўдзельніку свята. Трапіць у мінулае можна было паасобку, з дарослымі і з сябрамі. Кожны з удзельнікаў, а іх было шмат, павінен быў, перш за ўсё, назваць пяць прозвішчаў беларускіх пісьменнікаў ці паэтаў. І толькі тады ён атрымоўваў маршрутны ліст, у якім былі ўпісаны станцыі падарожжа: “На рыбалцы”, “Хвілінкі роднай мовы”, “На паляванні”, “Ехаў поўны воз дзівос” і “Пісьмо з мінулага”.